text: • اندق الباب دقتين و بعدين انفتح ،طلت ام العبد بوجها البشوش و ابتسامتا الرقيقة و و هي حاملة كاسة الحليب بايدا،حطتا على الطاولة جنب التخت
text: #000002
text: • ام العبد:صباح الخير ...بعدك نايمة
text: #000003
text: سالي: صباح النور
text: #000004
text: قربت على الشبابيك و بعدت البرادي و فتحتن
text: #000005
text: سالي:شو صارت الساعة ؟
text: #000006
text: سالي:اووووه .....
text: #000007
text: قربت و قعدت على التخت
text: #000008
text: ام العبد:سالي لايمت بدك اضلي على هالحالة ،الو اكتر من شهر متوفي ،لازم ترجعي متل ما كنت ،سالي يلي ضحكتا ما بتفارقا سالي النشيطة الحركة ...
text: #000009
text: تنهدت انا و عم جلس قعدتي
text: #000010
text: سالي: ناوليني كاسة الحليب من جنبك
text: #000011
text: ام العبد:تكرم عينك ....تفضلي ...اشربيا و قومي غيري تيابك بس ما تلبسي اسود ،حل تشلحيه بقا ،انا رايحة اعملك فطور ملكي
text: #000012
text: ام العبد:اها هيك ،هلأ شوفي كيف رح تتغير نفسيتك ،اللون بأثر على النفسية كتير ....سالي هيدا اجا اليوم الصبح رح حطو هون
text: #000014
text: ام العبد:رسالة من....
text: #000015
text: مسكت الظرف ام العبد و قلبتو
text: #000016
text: ام العبد:من عماد الصديق
text: #000017
text: سالي:مين عماد الصديق؟
text: #000018
text: ام العبد:بلكي حدا من رفقاة ابوكي
text: #000019
text: قربت على الطاولة انا و عم بكل الساعة بايدي ،مسكت الظرف و فتحتو و طالعت الرسالة و قرأتا ،كان بعدا ام العبد واقفة
text: #000020
text: ام العبد:شو مكتوب فيا؟
text: #000021
text: سالي:مكتوب فيا دعوة الي لقضي الاسبوع الجاي بمزرعة عماد الصديق ،مين هيدا ؟
text: #000022
text: ام العبد:عماد الصديق ....اه . ..عرفتو ....هيدا صديق ابوكي و كان في شراكة و شغل بيناتن من شي سنتين تقريبا بس بعدين اضطر عماد انو يفض الشراكة و يسافر لعند اختو على بريطانيا لانو كانت مريضة كتير
text: #000023
text: سالي:امممم عم يقول بالرسالة انو اختو رح تكون بانتظاري كمان
text: #000024
text: ام العبد:بدك تروحي؟
text: #000025
text: زتيت الرسالة على الطاولة و مسكت الكاسة و شربتا دفعة وحدة
text: #000026
text: سالي:بس ما لازم هو يلي يجي و يعزيني بوفاة ابي
text: #000027
text: ام العبد: يمكن يكون اجا و انت ما انتبهتي لانو انت ما كنت شايفة بعيونك وقت يلي مات الوالد
text: #000028
text: سالي:ع كل حال ما رح روح ما الي مزاج
text: #000029
text: ام العبد:بالعكس لازم تروحي اولا بتغيري جو و بتطلعي من جو الحزن و تاني شي السيد عماد رح يفيدك من خبرتو ،بلكي بساعدك توقفي على رجليكي و تعوضي خسارة ابوكي و احتمال كمان تعملو شراكة بيناتكن
text: #000030
text: بعد ما طلعت ام العبد مسكت الرسالة و كبيتا بالزبالة و طلعت من البيت لعند رفيقتي شذى و وقت ارجعت على البيت المسا رجعت شفت الظرف و الرسالة على الفترينا
text: #000031
text: سالي:ياالله منك ام العبد ،اذا حطيتي شي براسك خلص
text: #000032
text: ما كان عندي رغبة ل لبي دعوة السيد عماد لغير جو بس كنت مضطرة لانو كنت ضايعة و ما عارفة شو اتصرف بعد ما مات ابي و تفاجأت بانو نحنا صرنا مفلسين و مديونين لتجار ،ليلة الخميس طلعت ام العبد و بلشت تساعدني بضب تيابي
text: #000033
text: سالي:ما تكتري كتير ؛رح ابقى يومين بس
text: #000034
text: ام العبد:طيب بس رح ضبا على ذوقي
text: #000035
text: سالي:ماشي ....على كل حال انت ام العبد اذا بدك روحي زوري ابنك بغيابي
text: #000036
text: ام العبد:اي و انا هيك عم فكر ،اشتقت للاولاد كتير....هيك خالصين ...لحظة نسيت حطلك كام قطعة اكسسوار بعرفك بتحبي هيك شي
text: #000037
text: جابت ام العبد الصندوق الخشب يلي بحط فيه الاكسسوار و فتحتو
text: #000038
text: ام العبد:اللله .....شو حلو هيدا الخاتم...
text: #000039
text: التفتت عليا و ابتسمت
text: #000040
text: سالي:هيدا لقيتو بسيارة البابا وقت يلي اتوفى ....كانو كان عامل اياه مفاجأة و حابب يهديني اياه بس ما لحق
text: #000041
text: ام العبد:الله يرحمو ....رح حطلك اياه كمان بالشنتة
text: #000042
text: سالي:ماشي ...و حطيلك كام علبة علكة معن بنكهات مشكلة
text: #000043
text: ام العبد:علواه تبطلي هالعادة
text: #000044
text: سالي:ما بقدر عيش بلاها ،بطق ،بتخففلي توتر كتير
text: #000045
text: ام العبد:طيب ايمت رح تطلعي من هون بكرا حتى خبرو لمراد يجهز حالو؟
text: #000046
text: سالي:لا ما تخبريه ،انا بروح لحالي ما بدي عذبو و بعدين الي شهر ما اعطيتو راتبو و لا حتى انت
text: #000047
text: ام العبد: بزعل منك انا عشرة عمر مع اهلك و بعدين كيف تروحي لحالك ،بلكي ما عرفتي الطريق و بلكي صار معك شي ...
text: #000048
text: سالي:شو بدو يصير يعني بمشي عال جي بي اس و ما بضيع ،ام العبد انا صرت كبيرة ما بقا تعامليني على اني طفلة صغيرةولو
text: #000049
text: ضحكت ضحكة مكبوتة،رفعت حواجبي انا و عم نفخ
text: #000050
text: ام العبد:طيب معناها بتطلعي بكير حتى توصلي على ضو و ما توقفي ابدا على الطريق
text: #000051
text: ام العبد:طيب رح اتركك ترتاحي ،تصبحي على خير
text: #000052
text: ساالي:انت من اهلو ام العبد
text: #000053
text: تاني يوم الصبح على الساعة 8 فقت الصبح و لبست و طلعت من غرفتي انا و حاملة الشنتا ،التقيت بام العبد
text: #000054
text: ام العبد:خليني حكي مراد يروح يوصلك ،ولله ما حاسستا زابطة صبية لحالك تروحي على محل لاول مرة و بلكي كان الطريق طويل و تعبتي . ...
text: #000055
text: ساالي:لا بدي روح لحالي و ما تخافي علي
text: #000056
text: ام العبد:طيب ماشي اول ما توصلي طمنيني عليكي انو وصلتي حتى ارتاح
text: #000057
text: سالي:حاضر بتوصيني بشي تاني؟
text: #000058
text: ام العبد:لا ديري بالك على حالك الله معك
text: #000059
text: شغلت السيارة و ام العبد واقفة و عم تطلع فيني و تبتسم و تأشرلي بايدا و تدعيلي ، طلعت الساعة 8 الصبح و بقيت 4 ساعات متواصلة عم سوق و لسا ما وصلت لعنوان المزرعة ، ما كنت متوقعة انو يكون الطريق بعيد كتير ،اول ما قربت من العنوان ،وقفت السيارة و ساألت عن مزرعة عماد الصديق بس الكل كان كأنو اول مرة بيسمع هالاسم ،صفيت السيارة على جنب و رجعت فتحت الرسالة و اخدت منا الرقم يلي كان محطوط بنهاية الرسالة و اتصلت فيه؛اعطاني الرقم خارج التغطية ،رجعت اتصلت كذا مرة حتى علق ،رن 5 رنات حتى رد علي صوت رجولي خشن
text: #000060
text: سالي:انا سالي بنت خالد اغا
text: #000061
text: عماد:اي اهلين فيكي
text: #000062
text: سالي:انا على الطريق جاي لعنكن بس كأنو ضيعت الطريق
text: #000063
text: عماد:طيب وصفيلي المكان يلي انت فيه
text: #000064
text: ساالي:شارع عريض و على الميلتين في شجر ، و في ميني ماركت صغيرة اسما..... اسما الغيداء
text: #000065
text: عماد:طيب ماشي خليكي متابعة لقدام على مهلك و انا طالع لاقيلك على الطريق
text: #000066
text: سكرت الموبايل و فتت على الميني ماركت لاشتري قنينة مي و بسكوتين ،انا واقفة عم اخد قنينة المي ،التفتت لروح حاسب ،خبطت بشابين طوال كتير
text: #000067
text: صارو يضحكو علي بس تجاهلتن ،رحت حاسبت و رجعت على سيارتي ،شغلتا و تابعت طريقي متل ما قلي السيد عماد بس فجأة طلعت سيارة جنبي و فيها نفس الشابين يلي شفتن بالميني ماركت ،صارو يقربو بسيارتن على سيارتي و يطلعو فيني و يضحكو ،حاولت اضغط على اعصابي و تابع طريقي بس زادو كتير ،هن يقربو علي و انا اخد جهة اليمين من الشارع حتى انحرفت عن الشارع الرئيسي و نزلت السيارة بوادي و ضربت بشجرة و نفخت الوسائدة الهوائية بوجهي ،التفتت لورا لشوفن ،شفتن الاتنين نازلين و جاين باتجاهي ،و سيارتي علقانة ، خفت كتير و توترت اعصابي و تذكرت كلام ام العبد و تندمت ليش ما تركت مراد يوصلني ، رفعت الشبابيك و قفلت الابواب فورا ،وصلو الاتنين لعندي هن و عم يضحكو و انا عم ارجف ،كل واحد وقف من جهة و صارو يخبطو على شبابيك السيارة
text: #000068
text: الاول:افتحيه يا حلوة ..خلينا نتسلى شوي
text: #000069
text: سالي:روح انقلع من هون انت و اياه
text: #000070
text: مسكت موبايلي ،وقع من ايدي من لبكتي ،رجعت طلتو انا و عم ارجف و اعرق و رجعت اتصلت بعماد،بس موبايلي ما كان فيه اشارة تغطية ،مسك واحد منن حجرة كبيرة و صار يضرب ازاز الشباك من الجهة التانية و انا عم صرخ و استنجد باي حدا ،كسر الشباك و فتح الباب و صار يسحبني لبرا السيارة ،و انا عم حاول اتحرك و اهرب بس اجى رفيقو و ساعدو ،صار يشرطلي تيابي ،ارتخت اعصابي و كان رح يغمى علي انا و عم اتذكر صورة ابي و اسمع صوتو عم يهمس بادني ،بس اجا باللحظة المناسب ،مسك كل واحد بايد وحدة و رفعن عني ،حسيتن متل الدبان او الفيران من بين ايديه ، كان رجل بقوة عشرة رجاال،صارو يترجوه انو يتركن هو و عم يخبط برجلو ببطنن و بضهرن بعدين طلع سلاح من خصرو و قرفص لعندن
text: #000071
text: _بتعرف انت و اياه انو لو ماني مستضيع رصاصتين فيكن كنت قتلتكن بنص راسكن لانو هالراس محشي تبن ،تفو على شرفك انت و اياه قومو انقلعو من هون ركض،اذا بثواني ما بتختفو من مدى نظري قاتلكن
text: #000072
text: قامو الاتنين من الارض هن و عم يحطو ايدين على ضهرن و يعرجو و يستندو على بعض ،بقي واقف عم يطلع علين و انا عم اطلع فيه و مسحورة بكمية الجاذبية بشخصيتو و وقفتو ، كان شاب بعمر ال 35سنة ،طويل و جسمو مليان ،بشرتو بيضا و عيونو سود متل لون شعرو مع دقن تقيلة ،انتبه علي انو عم اطلع فيه ،قرب لعندي و قرفص
text: #000073
text: انا شفت عيونو و شميت ريحة عطرو ،زغللو عيوني و غبت عن الوعي
text: #000074
text: بالصور أجمل شخصيات أميرات ديزني وأسمائهم
  رواية البريئة و الوحش كاملة
  جميع فصول رواية جوازة الاسد اسد و حور كاملة
  يوم غضب في بيروت.. احتجاجات دامية واقتحام مقار حكومية ودياب يقترح انتخابات مبكرة
text: #000075
text: بالصور أجمل شخصيات أميرات ديزني وأسمائهم
text: #000076
text: رواية البريئة و الوحش كاملة
text: #000077
text: جميع فصول رواية جوازة الاسد اسد و حور كاملة
text: #000078
text: يوم غضب في بيروت.. احتجاجات دامية واقتحام مقار حكومية ودياب يقترح انتخابات مبكرة
text: #000079
text: أسئلة حب رومانسية ولا أروع للعشاق
text: #000081
text: أسئلة مضحكة واجوبتها اليكم 500 أسئلة وأجوبة سهلة ومضحكة جداً
text: #000082
text: وظائف تخصص نظم المعلومات
text: #000083
text: أسئلة الغاز للأطفال الاذكياء مع الحل 2024 الغاز وفوازير تنشط ...
text: #000084
text: من هي شوق القحطاني ويكيبيديا
text: #000085
text: أسئلة دينية سهلة وحلها للأطفال وللكبار
text: #000086
text: من القائل؟ مسابقات أسئلة من القائل في مجالات متنوعة
text: #000087
text: معلومات كاملة عن شجرة الكرز وزراعتها
text: #000088
text: أسماء أشهر صيدليات الجملة بالرياض
text: #000089
text: أشهر شخصيات كرتونية قديمة بأسمائها وصورها
text: #000090